ນາຍົກລັດຖະມົນຕີລົງກວດກາການກະກຽມກອງປະຊຸມ ACMES7, CLMV8WEF ແມ່ຂອງ
ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ລົງກວດກາວຽກງານກະກຽມກອງປະຊຸມ
ACMES7,CLMV8 WEF ແມ່ຂອງ. ພາບ:baomoi
ຕອນເຊົ້າວັນທີ 23/10 ຢູ່ ຮ່າໂນ້ຍ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ລົງກວດກາວຽກງານກະກຽມ 3 ກອງປະຊຸມໃຫຍ່ ຊື່ງດຳເນີນແຕ່ວັນທີ 24-26/10 ຢູ່ ຮ່າໂນ້ຍ, ນັ້ນແມ່ນກອງປະຊຸມສຸດຍອດ ຍຸດທະສາດຮ່ວມມືເສດຖະກິດ Ayeyawady- ເຈົ້າພະຍາ - ແມ່ຂອງ ຄັ້ງທີ 7 (ACMES7), ກອງປະຊຸມສຸດຍອດຍຸດທະສາດຮ່ວມມືກຳປູເຈຍ - ລາວ -ມຽນມາ -ຫວຽດນາມ ຄັ້ງທີ 8 (CLMV8) ແລະ ກອງປະຊຸມເວທີປາໄສເສດຖະກິດ ໂລກ ກ່ຽວກັບແມ່ຂອງ (WEF - ແມ່ຂອງ). ເຂົ້າຮ່ວມຄະນະກວດກາ ຍັງມີທ່ານຟ້າມບີງມີງ,ຮອງນາຍົກລັດຖະມົນຕີ ລັດຖະມົນຕີການຕ່າງປະເທດ ພ້ອມດ້ວຍການນຳບັນດາກະຊວງ, ຂະແຫນງການ. ທ່ານນາຍົກລັດຖະມົນຕີ ໄດ້ຍ້ອງຍໍວຽກງານກະກຽມຢ່າງລອບຄອບຖີ່ຖ້ວນໃຫ້ແກ່ກອງປະຊຸມຂອງກະຊວງການຕ່າງປະເທດ, ກະຊວງຕຳຫລວດ, ກະຊວງສາທາລະນະສຸກ, ຫ້ອງວ່າການລັດຖະບານ, ຄະນະກຳມະການປະຊາຊົນນະຄອນ ຮ່າໂນ້ຍ ແລະ ບັນດາຫົວຫນ່ວຍກ່ຽວຂ້ອງ. ທ່ານນາຍົກລັດຖະມົນຕີ ເນັ້ນຫນັກວ່າ: ບັນດາກອງປະຊຸມດັ່ງກ່າວແມ່ນເຫດການສຳຄັນໃຫຍ່ຂອງປະເທດຊາດ, ສະນັ້ນ ບັນດາອົງການກ່ຽວຂ້ອງ ຕ້ອງຮີບເຮັ່ງກວດກາ ແລະ ສຳເລັດວຽກງານກະກຽມ, ຮັບປະກັນເປັນຢ່າງດີ, ຍົກສູງອິດທິພົນຊື່ສຽງຂອງຫວຽດນາມຕໍ່ກັບບັນດາປະເທດຕ່າງໆ.
(ແຫຼ່ງຄັດຈາກ VOV)